44. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 43771/5051 της 25/29 Οκτ. 1977 (ΦΕΚ Β' 1074) Περί των προϋποθέσεων και των όρων χορηγήσεως δανείων εις υπαλλήλους της Εργατικής Εστίας. Έχοντες υπ' όψη: 1.Τας διατάξεις του Ν. 3467/55 "περί τροποποιήσεως και συμπληρώσεως της περί Εργατικής Εστίας Νομοθεσίας". 2.Τας διατάξεις του άρθρου 17 του Ν. 435/76 "περί τροποποιήσεως και συμπληρώσεως ενίων διατάξεων εργατικών τινων νόμων και ρυθμίσεως συναφών θεμάτων". 3.Τας διατάξεις του άρθρου 9 του Ν. 678/77, περί τροποποιήσεως και συμπληρώσεως των διατάξεων "περί Οργανισμού Εργατικής Εστίας και άλλων τινών διατάξεων". 4.Την υπ' αριθ. 23801/4815/20.10.77 αναφοράν της Εργατικής Εστίας δι' ης υπεβλήθη ημίν απόσπασμα πρακτικού της από 15.10.77 συνεδριάσεως του Δ.Σ. αυτής, αποφασίζομεν: Εγκρίνομεν την απόφασιν του Διοικητικού Συμβουλίου της Εργατικής Εστίας την ληφθείσαν κατά την συνεδρίασιν της 15.10.77 αυτού, περί χορηγήσεως εις το μόνιμον και επί σχέσει εργασίας ιδιωτικού δικαίου αορίστου χρόνου προσωπικόν, απλού εντόκου δανείου μέχρι πέντε (5) μηνιαίων αποδοχών υπό τους κάτωθι όρους και προϋποθέσεις: 1.Δανείου μέχρι του ύψους των πέντε (5) μηνιαίων αποδοχών δικαιούνται οι μόνιμοι υπάλληλοι του Οργανισμού οι έχοντες τριετή υπηρεσίαν παρ' αυτώ ως και οι συνδεόμενοι μετ' αυτού δια σχέσεως εργασίας ιδιωτικού δικαίου αορίστου χρόνου εφ' όσον έχουν συμπληρώσει 5ετή παρά τω Οργανισμώ υπηρεσίαν. 2.Η χορήγησις δανείου επιτρέπεται αποκλειστικώς προς αντιμετώπισιν εκτάκτων δαπανών εις τας περιπτώσεις: α)Γάμου β)Τοκετού γ)Ασθενείας δ)Επιβεβλημένης Ιατρικής Λουτροθεραπείας ε)Θανάτου στ)Αγοράς ακινήτου προς στέγασιν της ιδίας οικογενείας ζ)Εγκαταλείψεως οικίας λόγω σεισμών ή πλημμυρών η)Εξώσεων θ)Αναποφεύκτου επισκευής οικίας και ι)Αναγκαίας επεκτάσεως αποπερατώσεως οικοδομής προς στέγασιν της ιδίας οικογενείας. 3.Τα ως άνω περιστατικά δέον να συντρέχουν εν τω προσώπω του δικαιούχου υπαλλήλου, ή και συντηρουμένου υπ' αυτού μέλους της ιδίας αυτού οικογενείας εις τας υπό στοιχ. α-ε περιπτώσεις. Δύναται να χορηγήται δάνειον εις τας αυτάς περιπτώσεις (α-ε) δια προστατευόμενα και συντηρούμενα υπό του δικαιούχου μέλη της πατρικής οικογενείας (μήτηρ - πατήρ) ως και δια αναπήρους και ανικάνους προς εργασίαν αδελφούς. 4.Υπάλληλος τυχών δανείου δεν δύναται να τύχη νέου τοιούτου προ της πλήρους εξοφλήσεως του χορηγηθέντος κατά το παρελθόν. Εις εξαιρετικάς περιπτώσεις και εφ' όσον προκύπτει νέα επείγουσα οικονομική ανάγκη του δανειοδοτηθέντος μη δυναμένη ν' αντιμετωπισθή άλλως επιτρέπεται η χορήγησις συμπληρωματικού δανείου μέχρι συμπληρώσεως του ύψους των πέντε (5) μηνιαίων αποδοχών. 5.Τα δάνεια δέον να εξοφλώνται δι' ίσων μηνιαίων δόσεων παρακρατουμένων εκ των αποδοχών των υπαλλήλων, αρχομένης της καταβολής τούτων από του επομένου της χορηγήσεως των δανείων μηνός. Αι δόσεις ορίζονται ως ακολούθως: α)Δια δάνειον τακτικών αποδοχών ενός (1) μηνός, 12 δόσεις. β)Δια δάνειον τακτικών αποδοχών δύο (2) μηνών, 24 δόσεις. γ)Δια δάνειον τακτικών αποδοχών τριών (3) μηνών, 36 δόσεις. δ)Δια δάνειον τακτικών αποδοχών τεσσάρων (4) μηνών, 48 δόσεις. ε)Δια δάνειον τακτικών αποδοχών πέντε (5) μηνών, 60 δόσεις. Εν περιπτώσει παραιτήσεως ή απολύσεως παρακρατείται εκ της δικαιουμένης αποζημιώσεως ολόκληρον το υπόλοιπον του οφειλομένου δανείου. "6.Ως επιτόκιο για τα χορηγούμενα από τον Οργανισμό Εργατικής Εστίας στο προσωπικό του απλά έντοκα δάνεια ορίζεται το επιτόκιο που ισχύει κάθε φορά για τα διαθέσιμα του Οργανισμού στην Τράπεζα της Ελλάδος, μειωμένο κατά 3 ποσοστιαίες μονάδες. Το ίδιο επιτόκιο ισχύει και για τις υπόλοιπες εφεξής ληξιπρόθεσμες δόσεις προηγουμένων δανείων που έχουν χορηγηθεί από 16 Ιουν. 1984". Η παρ. 6 αντικαταστάθηκε ως άνω από την αριθ. 102017/88/11-23 Ιαν. 1989 (ΦΕΚ Β' 43) απ. Υπ. Εργασίας. Με την 93343/6-24 Μαΐου 1991 (ΦΕΚ Β' 350) απόφ. Υπ. Εργασίας ορίστηκε ως επιτόκιο, για τα χορηγούμενα από τον Οργανισμό Εργατικής Εστίας στο Προσωπικό του, απλά έντοκα δάνεια, το εκάστοτε ισχύον επιτόκιο των καταθέσεων Ταμιευτηρίου (σήμερα 18%  ετησίως). Το επιτόκιο αυτό ισχύει και για τις εφεξής ληξιπρόθεσμες δόσεις δανείων που έχουν χορηγηθεί από 11 Ιαν. 1991. 7.Τα εισπραττόμενα υπό του Οργανισμού ποσά εις εξόφλησιν τοιούτων δανείων δύνανται να επαναδανείζωνται εις υπαλλήλους του Οργανισμού υπό τους αυτούς ως άνω όρου. 8.Προκειμένου οι υπάλληλοι του Οργανισμού να τύχουν του κατά τ' ανωτέρω δανείου, δέον να υποβάλουν εις την Διεύθυνσιν Οικονομικού αυτού, αίτησιν δεόντως χαρτοσημασμένην εις ην θα αναφέρωνται οι λόγοι δι' ους αιτούνται την χορήγησιν του δανείου, ως και το αιτούμενον ποσόν. Δέον ωσαύτως, εις την αίτησιν να επισυνάπτωνται τα αναγκαία δικαιολογητικά. Ταύτα ορίζονται ως κατωτέρω: α)Επί γάμου προαγγελία τελέσεως αυτού ή Ληξιαρχική πράξις. β)Επί τοκετού Ληξιαρχική πράξις γεννήσεως. γ)Επί ασθενείας ή επιβεβλημένης ιατρικής λουτροθεραπείας, βεβαίωσις του ιατρού του Οργανισμού ή ετέρου ιατρού. δ)Επί θανάτου ληξιαρχική πράξις. ε)Επί αγοράς ακινήτου συμβόλαιον ή προσύμφωνον. στ)Επί εγκαταλείψεως οικίας λόγω σεισμών ή πλημμυρών, βεβαίωσις Δημοσίας Αρχής. ζ)Επί εξώσεως δικαστική απόφασις. η)Επί επισκευής οικίας ή αναγκαίας επεκτάσεως ή αποπερατώσεως οικοδομής βεβαίωσις της Τεχνικής Υπηρεσίας του Οργανισμού. (Αντί για τη σελ. 68,235(α) Σελ. 68,235(β) Τεύχος 1109 - Σελ. 15 390 Οργανισμός Εργατικής Εστίας 15.Β.α.44 391 15.Β.α.44 Οργανισμός Εργατικής Εστίας 